b'\n_START_ARTICLE_\nJernej iz Loke\n_START_SECTION_\n\xc5\xbdivljenje in delo\n_START_PARAGRAPH_\nDeloval je v 20. in 30. letih 16. stoletja. Najstarej\xc5\xa1e njegove freske so krasile cerkev sv. Daniela v Vol\xc4\x8dah pri Tolminu, ki so danes uni\xc4\x8dene. Zadnjikrat ga sre\xc4\x8damo na delo leta 1536 na Policah na \xc5\xa0entvi\xc5\xa1ki gori in v Bene\xc5\xa1ki Sloveniji. _NEWLINE_Neutrudni slikar je slikal po gorenjskih vase, za\xc5\xa1el na Gori\xc5\xa1ko in spet nazaj na Lo\xc5\xa1ko. Snoval je nove poslikave, popravljal stare ali dopolnjeval s freskami \xc5\xa1e neposlikane dele sten in prezbiterijev. Zanimivo je, da je s freskami krasil tudi kme\xc4\x8dke in me\xc5\xa1\xc4\x8danske hi\xc5\xa1e. Svoj slikarski program je uspe\xc5\xa1no in dekorativno podrejal dani arhitetkturi in ikonografskim predpisom, po kvaliteti pa ni presegel ravni solidne slikarske obrti. _NEWLINE_Stiki s furlanskim slikarstvom odmevajo tudi v njegovem delu, ki v pozni dobi razkriva celo nekaj renesan\xc4\x8dnih \xc4\x8drt, \xc4\x8deprav je na splo\xc5\xa1no ujeto v srednjeve\xc5\xa1ki predstavni svet._NEWLINE_Njegov velik prijatelj in mecen je bil Klement Naistoth, ki ga je podpiral z naro\xc4\x8dili in ga branil pred furlansko konkurenco.'